मीडिया रिपोर्ट के मुताबिक पोस्टमार्टम के बाद श्रीदेवी के शव पर लेप की प्रक्रिया मंगलवार को ही पूरी हो सकेगी। जिस कारण उनका शव सोमवार को भारत नहीं लाया जा सकेगा। उधर, अस्पताल की तरफ से श्रीदेवी का डेथ सर्टिफिकेट भी जारी कर दिया गया है। लेकिन दुबई पुलिस ने अब इस मामले को दुबई पब्लिक प्रॉसिक्यूशन को सौंप दिया है जिस कारण श्रीदेवी के परिजनों को शव लेने के लिए सरकारी वकील की इजाजत का इंतजार करना पड़ रहा है।